CELEX: 62021TN0509
Language: lt
Date: 2021-08-18 00:00:00
Title: Byla T-509/21: 2021 m. rugpjūčio 18 d. pareikštas ieškinys byloje IMG / Komisija

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/43
            
         
      2021 m. rugpjūčio 18 d. pareikštas ieškinys byloje IMG / Komisija
      
      (Byla T-509/21)
      (2021/C 431/51)
      Proceso kalba: prancūzų
      
         Šalys
      
      
         Ieškovė: International Management Group (IMG) (Briuselis, Belgija), atstovaujama avocats L. Levi ir J.-Y. de Cara
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu,
                  todėl
               
            
                  —
               
               
                  panaikinti 2021 m. birželio 8 d. Komisijos sprendimą, kuris priimtas vykdant 2019 m. sausio 31 d. Teisingumo Teismo sprendimą (bylos C-183/17 P ir C-184/17 P) ir pagal kurį ieškovė negali naudoti Sąjungos lėšų tarptautinėms organizacijoms taikoma netiesioginio valdymo tvarka pagal Sąjungos finansines taisykles,
               
            
                  —
               
               
                  priteisti iš atsakovės turtinės ir neturtinės žalos atlyginimą,
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas SESV 266 straipsnio pažeidimu. Ieškovė šiuo klausimu nurodo 2019 m. sausio 31 d. Teisingumo Teismo sprendimo res judicata galios pažeidimą.
               
            
                  2.
               
               
                  Antrasis ieškinio pagrindas grindžiamas gero administravimo principo ir rūpestingumo pareigos pažeidimu, motyvuojant tuo, kad buvo pažeistas Europos Sąjungos pagrindinių teisių chartijos 41 straipsnis.
               
            
                  3.
               
               
                  Trečiasis ieškinio pagrindas grindžiamas teisinio saugumo principo pažeidimu.
               
            
                  4.
               
               
                  Ketvirtasis ieškinio pagrindas grindžiamas tuo, kad, ieškovės nuomone, sprendime padaryta teisės klaidų ir akivaizdžių vertinimo klaidų.
               
            
                  5.
               
               
                  Penktasis ieškinio pagrindas grindžiamas protingo termino pažeidimu.